CELEX: C2006/281/14
Language: fi
Date: 2006-11-18 00:00:00
Title: Yhdistetyt asiat C-392/04 ja C-422/04: Yhteisöjen tuomioistuimen tuomio (suuri jaosto) 19.9.2006 (Bundesverwaltungsgerichtin (Saksa) esittämät ennakkoratkaisupyynnöt) — i-21 Germany GmbH (C-392/04) ja Arcor AG & Co. KG (C-422/04) v. Bundesrepublik Deutschland (Telepalvelut — Direktiivi 97/13/EY — 11 artiklan 1 kohta — Yksittäisistä toimiluvista perittävät maksut — EY 10 artikla — Yhteisön oikeuden ensisijaisuus — Oikeusvarmuus — Lopullinen hallintopäätös)

18.11.2006   
            
            
               FI
            
            
               Euroopan unionin virallinen lehti
            
            
               C 281/9
            
         Yhteisöjen tuomioistuimen tuomio (suuri jaosto) 19.9.2006 (Bundesverwaltungsgerichtin (Saksa) esittämät ennakkoratkaisupyynnöt) — i-21 Germany GmbH (C-392/04) ja Arcor AG & Co. KG (C-422/04) v. Bundesrepublik Deutschland
   (Yhdistetyt asiat C-392/04 ja C-422/04) (1)
   
   (Telepalvelut - Direktiivi 97/13/EY - 11 artiklan 1 kohta - Yksittäisistä toimiluvista perittävät maksut - EY 10 artikla - Yhteisön oikeuden ensisijaisuus - Oikeusvarmuus - Lopullinen hallintopäätös)
   (2006/C 281/14)
   Oikeudenkäyntikieli: saksa
   Ennakkoratkaisua pyytänyt tuomioistuin
   Bundesverwaltungsgericht
   Pääasian asianosaiset
   
      Kantajat: i-21 Germany GmbH (C-392/04) ja Arcor AG & Co. KG (C-422/04)
   
      Vastaaja: Bundesrepublik Deutschland
   Oikeudenkäynnin kohde
   Ennakkoratkaisupyyntö — Bundesverwaltungsgericht — EY 10 artiklan ja telepalvelualan yleisten valtuutusten ja yksittäisten toimilupien yhteisistä puitteista 10 päivänä huhtikuuta 1997 annetun Euroopan parlamentin ja neuvoston direktiivin 97/13/EY (EYVL L 117, s. 15) 11 artiklan 1 kohdan tulkinta — Yksittäisten toimilupien haltijayrityksiltä perittävä maksu, joka lasketaan kansallisen sääntelyviranomaisen yleisiä hallinnollisia kuluja koskevan ennusteen perusteella 30 vuoden ajalta
   Tuomiolauselma
   
               1)
            
            
               Telepalvelualan yleisten valtuutusten ja yksittäisten toimilupien yhteisistä puitteista 10 päivänä huhtikuuta 1997 annetun Euroopan parlamentin ja neuvoston direktiivin 97/13/EY 11 artiklan 1 kohta on esteenä sille, että yksittäisistä toimiluvista peritään maksu, jonka laskennassa otetaan huomioon sääntelyviranomaisen yleiset hallinnolliset kulut, jotka liittyvät kyseisten toimilupien toteuttamiseen 30 vuoden ajalta.
            
         
               2)
            
            
               EY 10 artiklan, luettuna yhdessä direktiivin 97/13 11 artiklan 1 kohdan kanssa, perusteella kansallisen tuomioistuimen on arvioitava, onko sellaisen lainsäädännön, johon pääasiassa kyseessä olevat maksupäätökset perustuvat, kaltaista lainsäädäntöä, joka on selvästi ristiriidassa yhteisön oikeuden kanssa, pidettävä asianomaisessa kansallisessa oikeudessa tarkoitettuna ilmeisenä lainvastaisuutena. Jos näin on, kyseisen tuomioistuimen on tehtävä tästä kaikki päätelmät, jotka siitä seuraavat kansallisen oikeuden mukaan kyseisten päätösten poistamisen osalta.
            
         
      (1)  EUVL C 273, 6.11.2004.
   
      EUVL C 284, 20.11.2006.